paragraph_text: Darijevi Behistunski natpisi spominju tri pobunjena vladara koji su bili priznati kao kraljevu u Elamu, nakon što je Darije Veliki svrgnuo uzurpatora Gaumatu s prijestolja Perzijskog Carstva. Prvi pobunjenik bio je Aššina čiji je ustanak započeo u listopadu 522. pr. Kr., no Perzijanci su vrlo brzo ugušili njegovu pobunu. Nakon njega vladao je Martija, no prilikom približavanja Darijeve vojske elamsko stanovništvo ga je pogubilo.